RBF วิ่งแรง 2 วันติด! ล่าสุดบวกต่อ 7% โบรกฯมองธุรกิจสดใส-กำไร Q2 แกร่ง
RBF วิ่งแรง 2 วันติด! ล่าสุดบวกต่อ 7% โบรกฯมองธุรกิจสดใส-กำไร Q2 แกร่ง
RBF วิ่งแรง 2 วันติด! ล่าสุดบวกต่อ 7% โบรกฯมองธุรกิจสดใส-กำไร Q2 แกร่ง
11 มิ.ย. 2563

ผู้สื่อข่าวรายงานว่า ราคาหุ้นบริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 10.28 น. อยู่ที่ระดับ 7.40 บาท ปรับตัวขึ้น 0.50 บาท หรือ 7.25% ด้วยมูลค่าการซื้อขาย 387.35 ล้านบาท
โดยราคาหุ้นปรับตัวขึ้นแรงต่อเนื่อง 2 วันติด นับตั้งแต่ราคาหุ้นอยู่ที่ระดับ 6.50 บาท เมื่อวันที่ 9 มิ.ย.63
ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อเมื่ออ่อนตัว” RBF มองธุรกิจยังสดใส ลูกค้าออกสินค้าใหม่มากขึ้น โดยเฉพาะลูกค้าเครื่องดื่ม และ RBF ขยายตลาดในภูมิภาคมากขึ้น ล่าสุดแต่งตั้ง Agent ในกัมพูชา กำลังการผลิตโรงงานใหม่ในอินโดทยอยเพิ่มขึ้น และร่วมมือกับพันธมิตรในญี่ปุ่นให้เข้ามาช่วยเรื่องการตลาดในภูมิภาค โรงงานที่เวียดนามที่เลื่อนเปิดเพราะ โควิด-19 จะเปิดต้นเดือนหน้า นอกจากนี้กำลังขยายตลาด Fragrance (สำหรับ non-food) กำไรไตรมาส 2/63 คาดโตจากช่วงเดียวกันเมื่อปีก่อน แต่ลดเล็กน้อยจากไตรมาสก่อน พร้อมให้ราคาเป้าหมาย 6.30 บาท ขณะที่มี Upside คือการขายโรงแรม
ขณะที่ บล.กสิกรไทย ปรับเพิ่มราคาเป้าหมายหุ้น บมจ.อาร์ แอนด์ บี ฟู้ด ซัพพลาย (RBF) ขึ้นเป็น 7.85 บาท จาก 7.20 บาท เนื่องจากปรับปีฐานราคาเป้าหมายไปเป็นกลางปี 64 จากสิ้นปี 63 โดยผู้บริหารคาดว่า GPM จะสูงขึ้นได้แรงหนุนจากโรงงานผลิตและซัพพลายเออร์ใหม่ พร้อมมองหาการเติบโตของธุรกิจรองและสินค้าแบรนด์ตัวเองมากขึ้นเพื่อกระตุ้นยอดขาย ซึ่งคาดว่ากำไรสุทธิไตรมาส 2/63 จะแข็งแกร่ง คงคำแนะนำ “ซื้อ”